16.1.2023
EL
Επίσημη Εφημερίδα της Ευρωπαϊκής Ένωσης
L 14/303
Το προσάρτημα 3 του παρόντος παραρτήματος παραθέτει τα συστήματα ή κατασκευαστικά στοιχεία που παρακολουθούνται από το σύστημα OBD και περιγράφει τα αναμενόμενα είδη παρακολούθησης για κάθε στοιχείο ή κάθε σύστημα (π.χ. παρακολούθηση κατώτατων ορίων εκπομπών, παρακολούθηση απόδοσης, ολοκληρωτική λειτουργική αστοχία ή παρακολούθηση κατασκευαστικού στοιχείου).
Ο κατασκευαστής μπορεί να αποφασίσει να παρακολουθεί επιπλέον συστήματα και κατασκευαστικά στοιχεία.
4.2.1.
Επιλογή τεχνικής παρακολούθησης Οι αρχές έγκρισης τύπου μπορούν να εγκρίνουν τη χρήση από τον κατασκευαστή άλλου είδους τεχνικής παρακολούθησης από εκείνην που αναφέρεται στο προσάρτημα 3 ή, στην περίπτωση των κινητήρων ή οχημάτων διπλού καυσίμου, από εκείνην που αναφέρεται στο τμήμα 7. του παραρτήματος 15.
Ο κατασκευαστής αποδεικνύει ότι το επιλεγόμενο είδος παρακολούθησης είναι ανθεκτικό, ταχύ και αποτελεσματικό (δηλαδή, βάσει τεχνικών δεδομένων, αποτελεσμάτων δοκιμών, προηγούμενων συμφωνιών κ.λπ.)
Σε περίπτωση που το σύστημα και/ή το κατασκευαστικό στοιχείο δεν καλύπτεται από το προσάρτημα 3 ή, στην περίπτωση των κινητήρων ή οχημάτων διπλού καυσίμου, από το τμήμα 7. του παραρτήματος 15, ο κατασκευαστής υποβάλλει για έγκριση στην αρχή έγκρισης τύπου μια μορφή παρακολούθησης.
Η αρχή έγκρισης τύπου θα εγκρίνει αυτό το είδος και την τεχνική παρακολούθησης που επελέγησαν (δηλαδή, παρακολούθηση κατώτατων ορίων εκπομπών, παρακολούθηση απόδοσης, παρακολούθηση ολοκληρωτικής λειτουργικής αστοχίας ή παρακολούθηση κατασκευαστικού στοιχείου) εφόσον έχει αποδειχθεί από τον κατασκευαστή, με παραπομπή σε όσα αναφέρονται στο προσάρτημα 3 ή, στην περίπτωση των κινητήρων ή οχημάτων διπλού καυσίμου, στο τμήμα 7. του παραρτήματος 15, η ανθεκτικότητα, η ταχύτητα και η αποτελεσματικότητά τους (δηλαδή, βάσει τεχνικών δεδομένων, αποτελεσμάτων δοκιμών, προηγούμενων συμφωνιών κ.λπ.).
4.2.1.1.
Συσχετισμός με τις πραγματικές εκπομπές Στην περίπτωση της παρακολούθησης των κατώτατων ορίων των εκπομπών απαιτείται συσχετισμός με τις εκπομπές του συγκεκριμένου κύκλου δοκιμών.
Ο συσχετισμός αυτός παρουσιάζεται συνήθως σε κινητήρα δοκιμής σε εργαστήριο.
Σε όλες τις άλλες περιπτώσεις παρακολούθησης (δηλαδή, παρακολούθηση απόδοσης, παρακολούθηση ολοκληρωτικής λειτουργικής αστοχίας ή παρακολούθηση κατασκευαστικού στοιχείου) δεν απαιτείται συσχετισμός με τις πραγματικές εκπομπές.
Ωστόσο, η αρχή έγκρισης τύπου μπορεί να ζητήσει δεδομένα δοκιμών για να ελέγξει την ταξινόμηση των συνεπειών των δυσλειτουργιών όπως περιγράφονται στο σημείο 6.2. του παρόντος παραρτήματος.
Παραδείγματα: Για μια ηλεκτρική δυσλειτουργία μπορεί να μην απαιτείται συσχετισμός επειδή πρόκειται για δυσλειτουργία ναι/όχι.
Για μια δυσλειτουργία στο DPF που παρακολουθείται μέσω της διαφοράς πίεσης μπορεί να μην απαιτείται συσχετισμός επειδή αυτή προηγείται μιας δυσλειτουργίας.
Εάν ο κατασκευαστής αποδείξει, σύμφωνα με τις σχετικές απαιτήσεις του παραρτήματος, ότι οι εκπομπές δεν θα υπερβούν τα κατώτατα όρια OBD σε περίπτωση πλήρους αστοχίας ή αφαίρεσης κατασκευαστικού στοιχείου ή συστήματος, γίνεται αποδεκτή η παρακολούθηση της απόδοσης αυτού του κατασκευαστικού στοιχείου ή συστήματος.
Όταν χρησιμοποιείται αισθητήρας εκπομπών καυσαερίων για την παρακολούθηση των εκπομπών ενός συγκεκριμένου ρύπου, όλα τα άλλα όργανα παρακολούθησης μπορούν να εξαιρεθούν από τον περαιτέρω συσχετισμό με τις πραγματικές εκπομπές του ρύπου.
Παρά την εξαίρεση αυτή, δεν αποκλείονται τα εν λόγω όργανα παρακολούθησης τα οποία χρησιμοποιούν άλλες τεχνικές παρακολούθησης, ως μέρος του συστήματος OBD, δεδομένου ότι τα όργανα παρακολούθησης είναι αναγκαία για την απομόνωση των δυσλειτουργιών.
Μια δυσλειτουργία ταξινομείται πάντα σύμφωνα με το σημείο 4.5. με βάση τις επιπτώσεις της στις εκπομπές, ανεξάρτητα από το είδος της παρακολούθησης που χρησιμοποιείται για την ανίχνευση της δυσλειτουργίας.
4.2.2.
Παρακολούθηση κατασκευαστικού στοιχείου (στοιχεία/συστήματα εισόδου/εξόδου) Στην περίπτωση των στοιχείων εισόδου που ανήκουν στο σύστημα του κινητήρα, το σύστημα OBD ανιχνεύει τουλάχιστον τις αστοχίες ηλεκτρικού κυκλώματος και, όταν είναι εφικτό, την έλλειψη ορθολογικότητας.
Το σύστημα διάγνωσης της έλλειψης ορθολογικότητας ελέγχει στη συνέχεια εάν οι ενδείξεις του αισθητήρα δεν είναι ούτε υπερβολικά υψηλές ούτε υπερβολικά χαμηλές (δηλαδή, είναι συνεπώς «αμφίπλευρο» σύστημα διάγνωσης).